SMART มอบของใช้ช่วยเหลือบุคลากรการแพทย์ “รพ.ชลบุรี”
SMART มอบของใช้จำเป็นช่วยเหลือบุคลากรทางการแพทย์ ณ โรงพยาบาลชลบุรี จ.ชลบุรี เมื่อเร็ว ๆ นี้
11 ม.ค. 2564

นางสาววรรวิษา งิ้วลาย เลขานุการผู้ช่วยกรรมการผู้จัดการ ตัวแทน นายรังสี ทีปกรสุขเกษม กรรมการผู้จัดการ บริษัท สมาร์ทคอนกรีต จำกัด (มหาชน) หรือ SMART ร่วมเป็นส่วนหนึ่งในการช่วยเหลือสังคม ผ่านโครงการ “SMART บล็อคเย็น ช่วยเหลือบุคลากรทางการแพทย์สู้ไวรัสโควิด-19” มอบชุดของใช้ประจำวัน เช่น ยาสีฟัน แปรงสีฟัน ทิชชู่และยาสระผม ให้แก่ โรงพยาบาลชลบุรี จำนวน 120 ชุด โดยมี นางสาวระเบียบ พงษ์พานิช พยาบาลวิชาชีพ กรรมการจัดหารายได้ โรงพยาบาลชลบุรี เป็นผู้รับมอบ โครงการนี้ถือเป็นส่วนหนึ่งในการสำนึกถึงคุณแผ่นดินและเป็นจิตอาสาช่วยปกป้องสังคมและป้องกันอันตรายบุคลากรทางการแพทย์จากเชื้อไวรัสโควิด-19 ณ โรงพยาบาลชลบุรี จ.ชลบุรี เมื่อเร็ว ๆ นี้